**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1848/2021

**705a**

**I n f o r m á c i a**

o výsledku prerokovania **vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 705) vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Národná rada Slovenskej republiky uznesením č. 1000 z 20. októbra 2021 po prerokovaní vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 705) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre pôdohospodárstvo a životné prostredie a

Výboru Národnej rady Slovenskej republiky pre zdravotníctvo

**II.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval  vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 705) dňa 18. novembra 2021 a odporučil Národnej rade Slovenskej republiky návrh zákona schváliť (uznesenie č. 389 z 18. novembra 2021).

**Výbor Národnej rady Slovenskej republiky pre pôdohospodárstvo a životné prostredie**  prerokoval vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 705) dňa 16. novembra 2021 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 170 zo 16. novembra 2021).

**Výbor Národnej rady Slovenskej republiky pre zdravotníctvo** nerokoval o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 705) nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**III.**

Z uznesenia Výboru národnej rady Slovenskej republiky pre pôdohospodárstvo a životné prostredie vyplývajú pozmeňujúce návrhy:

**1. K čl. I bodu 120 (§ 90 ods. 4)**

V čl. I bode 120 (§ 90 ods. 4) sa označenia písmen a) až d) nahrádzajú označeniami b) až e).

Legislatívno-technická oprava textu - písmeno a) sa v navrhovanom texte § 90 ods. 4 nachádza dvakrát.

**Výbor NR SR pre pôdohospodárstvo a životné prostredie**

**2. K čl. I bodu 124 [§ 98 ods. 1 písm. b)]**

V čl. I bode 124 [§ 98 ods. 1 písm. b)] sa slovo „nich“ nahrádza slovom „ne“.

Ide o jazykovú úpravu textu.

**Výbor NR SR pre pôdohospodárstvo a životné prostredie**

**3. K čl. I bodu 128 (§ 102 ods. 4)**

V čl. I bod 128 znie:

„128. V § 102 ods. 4 sa slová „podľa osobitného predpisu66)“ nahrádzajú slovami „v knihe veterinárnych úkonov podľa prílohy č. 3“.

Poznámka pod čiarou k odkazu 66 sa vypúšťa.“.

V nadväznosti na uvedenú úpravu sa v čl. I vypúšťa bod 129 a nasledujúce body v čl. I sa primerane preznačia.

Ide o legislatívno-technickú úpravu – vypustenie odkazu 66 a poznámky pod čiarou k nemu sa neupravuje v samostatnom novelizačnom bode, ale v rámci jedného novelizačného bodu.

**Výbor NR SR pre pôdohospodárstvo a životné prostredie**

**4. K čl. I bodu 130 (§ 102 ods. 5)**

V čl. I bode 130 (§ 102 ods. 5) sa číslo „30“ nahrádza textom „66)“.

Ide o legislatívno-technickú opravu nahrádzaného textu - v platnom znení sa v § 120 ods. 5 nachádza odkaz 66, a nie odkaz 30.

**Výbor NR SR pre pôdohospodárstvo a životné prostredie**

**5**. **K čl. I bodu 139 (§ 103 ods. 9)**

V čl. I bode 139 (§ 103 ods. 9) sa slová „ods. 9“ nahrádzajú slovami „ods. 8“.

Ide o legislatívno-technickú opravu vnútorného odkazu - vzhľadom na preznačenie odsekov v bode 136 nepôjde o odsek 9, ale o odsek 8.

**Výbor NR SR pre pôdohospodárstvo a životné prostredie**

**6. K čl. I bodu 146 (§ 110b ods. 10)**

V čl. I bode 146 (§ 110b ods. 10) sa slovo „ak“ nahrádza slovom „kým“.

Formulačnú úprava - použitie jazykovo vhodnejšieho slova.

**Výbor NR SR pre pôdohospodárstvo a životné prostredie**

**7. K čl. I bodu 148 (§ 111e)**

V čl. I bode 148 (§ 111e) sa za slovo „111e“ vkladajú slová „ods. 1“.

Legislatívno-technické spresnenie textu -vypúšťané slová sa nachádzajú iba v odseku 1.

**Výbor NR SR pre pôdohospodárstvo a životné prostredie**

**8. K čl. I bodu 167 (§ 121 ods. 6 písm. b)**

V čl. I bod 167 znie:

„167. V § 121 ods. 6 písm. b) sa vypúšťa slovo „voči“ a na konci sa pripájajú tieto slová: „alebo neoprávnene uviedol odporúčanie odborného lekára“.

Vypúšťa sa duplicitné slovo „voči“ uvedené v platnom znení zákona v § 121 ods. 6 aj v úvodnej vete aj v písmene b) a legislatívno-technicky sa spresňuje formulácia daného novelizačného bodu.

**Výbor NR SR pre pôdohospodárstvo a životné prostredie**

**9. K čl. I bodu 168 (§ 121 ods. 7 písm. b)**

V čl. I bode 168 (§ 121 ods. 7 písm. b) sa vypúšťa slovo „voči“.

Vypúšťa sa duplicitné slovo „voči“ uvedené v § 121 ods. 7 aj v úvodnej vete aj v písmene b).

**Výbor NR SR pre pôdohospodárstvo a životné prostredie**

**10. K čl. I bodu 177 (§ 124b ods. 4 písm. a) druhý bod)**

V čl. I bode 177 (§ 124b ods. 4 písm. a) druhý bod) sa slová „maloobchodný predajom na diaľku predajom“ nahrádzajú slovami „maloobchodným predajom na diaľku“.

Ide o jazykovú úpravu textu a vypustenie duplicitného slova „predajom“.

**Výbor NR SR pre pôdohospodárstvo a životné prostredie**

**11. K čl. I bodu 177 (§ 124b ods. 6 úvodná veta)**

V čl. I bode 177 (§ 124b ods. 6 úvodnej vete) sa za slovom „veterinárna“ vypúšťa slovo „správa“.

Ide o  úpravu textu v súlade so zavedenou legislatívnou skratkou „štátna veterinárna a potravinová správa“ v čl. I bode 21 (§ 7 ods. 13).

**Výbor NR SR pre pôdohospodárstvo a životné prostredie**

**12. K čl. I bodu 211 (§ 138 ods. 20 písm. b) prvý bod)**

V čl. I bode 211 (§ 138 ods. 20 písm. b) prvom bode) sa za slovo „sa“ vkladajú slová „za slová“ a za slovom „lieku“ sa vypúšťa čiarka.

Ide o doplnenie chýbajúcich slov „za slová“ a vypustenie čiarky, ktorá sa v platnom znení zákona nenachádza.

**Výbor NR SR pre pôdohospodárstvo a životné prostredie**

**13. K čl. I bodu 244 (§ 139 ods. 15)**

V čl. I bode 244 (§ 139 ods. 15) sa slová „odsekov 7, 8, 12 a 13“ nahrádzajú slovami „odsekov 7, 8 a 12“.

Legislatívno-technická úprava – navrhovaný text nekorešponduje s platným znením daného ustanovenia.

**Výbor NR SR pre pôdohospodárstvo a životné prostredie**

**14. K čl. I bodu 246 (nadpis nad § 142)**

V čl. I sa vypúšťa bod 246.

Nasledujúce body sa primerane prečíslujú.

Legislatívno-technická úprava – § 142 v platnom znení má nadpis v rovnakom znení aké sa navrhuje bodom 246 umiestniť nad § 142.

**Výbor NR SR pre pôdohospodárstvo a životné prostredie**

**15. K čl. I bodu 248 [§ 142c ods. 4 písm. h) a ods. 7 písm. h)]**

V čl. I bode 248 [§ 142c ods. 4 písm. h) a ods. 7 písm. h)] sa slová „sa odvolať“ nahrádzajú slovami „podať odvolanie“.

Ide o legislatívne spresnenie textu v súlade so zaužívanou terminológiou.

**Výbor NR SR pre pôdohospodárstvo a životné prostredie**

**16. K čl. I bodu 248 (§ 142c ods. 16)**

V čl. I bode 248 (§ 142c ods. 16) sa slová „môže štátny ústav kedykoľvek aj bez návrhu opraviť a oznámiť zadávateľovi“ nahrádzajú slovami „štátny ústav kedykoľvek aj bez návrhu opraví a upovedomí o tom zadávateľa“.

Ide o legislatívne spresnenie textu v súlade so zaužívanou formuláciou v § 47 ods. 6 zákona č. 71/1967 Zb. o správnom konaní (správny poriadok).

**Výbor NR SR pre pôdohospodárstvo a životné prostredie**

**17. K čl. I bodu 248 (poznámky pod čiarou)**

V čl. I bode 248 sa odkazy 42ec a 42ed označujú ako odkazy 42an a 42ao.

Ide o legislatívno-technickú úpravu – prečíslovanie odkazov kvôli zachovaniu chronologického poradia.

**Výbor NR SR pre pôdohospodárstvo a životné prostredie**

**18. K čl. I bodu 251 (§ 143u ods. 1)**

V čl. I bode 251 (§ 143u ods. 1) sa za slovo „začaté“ vkladajú slová „a právoplatne neskončené“ a slová „doterajších predpisov“ sa nahrádzajú slovami „predpisov účinných do 27. januára 2022“.

Ide o zjednotenie formulácií v rámci navrhovaného zákona – obdobná formulácia je použitá v § 143v.

**Výbor NR SR pre pôdohospodárstvo a životné prostredie**

**19. K čl. I bodu 254 (príloha č. 3)**

V čl. I bode 254 (príloha č. 3) sa pod slová „Príloha č. 3“ vkladajú slová „k zákonu č. 362/2011 Z. z.“.

Legislatívno-technická úprava – doplnenie označenia zákona, ktorého sa príloha č. 3 dotýka.

**Výbor NR SR pre pôdohospodárstvo a životné prostredie**

**20. K čl. V bodu 4 [§ 8 ods. 22 písm. e)]**

V čl. V bode 4 [§ 8 ods. 22 písm. e)] sa slovo „nepožiada“ nahrádza slovami „ne požiada“.

Ide o opravu textácie v súlade s kontextom daného ustanovenia.

**Výbor NR SR pre pôdohospodárstvo a životné prostredie**

**21. K čl. VIII bodom 1 a 2 (odkaz a poznámka pod čiarou)**

V čl. VIII bodoch 1 a 2 sa text „27i“ nahrádza textom „27h“.

Ide o legislatívno-technickú úpravu – prečíslovanie odkazu na poznámku pod čiarou kvôli zachovaniu chronologického poradia.

**Výbor NR SR pre pôdohospodárstvo a životné prostredie**

**Výbor NR SR pre zdravotníctvo** ako gestorský výbor mal rokovať 23. novembra 2021.

O návrhu spoločnej správy vrátane stanoviska gestorského výboru Výbor NR SR pre zdravotníctvo nerokoval nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov výbor **nebol uznášaniaschopný**.

Predsedníčka výboru poverila spoločného spravodajcu Mareka Krajčího, aby na schôdzi Národnej rady Slovenskej republiky informoval o výsledku rokovania výborov

Bratislava, 23. novembra 2021

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo